
DR 30.7.2018                                                               39                    

 
Tuan Abdul Latiff bin Abdul Rahman [Kuala Krai]: ...Dan akhirnya, Tuan Yang 

di-Pertua, marilah sama-sama kita berdoa dan berharap agar Allah SWT sentiasa merahmati 
dan memelihara bumi bertuah ini, dijauhi daripada bala bencana, dicekalkan rohani dan 
jasmani agar terus maju dan berjaya serta kekal dilimpahi kemakmuran sepanjang masa, 
insya-Allah. [Membaca doa dalam bahasa Arab] “Ya Allah, jadilah negara kami sebagai 
negara yang patuh kepada agama dan tempat yang selesa bagi orang-orang memerlukan 
dan orang-orang miskin.”  

Tuan Yang di-Pertua, saya dengan rasa sukacitanya, mohon menyokong. Terima 
kasih. Assalamualaikum warahmatullahi wabaraktuh. 

Timbalan Yang di-Pertua [Tuan Nga Kor Ming]: Terima kasih Yang Berhormat 
Kuala Krai. Ahli-ahli Yang Berhormat, Mesyuarat Dewan hari ini ditangguhkan ke pukul 2.30 
petang untuk menyambung semula perbahasan Titah Seri Paduka Baginda Yang di-Pertuan 
Agong. 

[Mesyuarat ditempohkan pada pukul 1.05 petang] 

[Mesyuarat disambung semula pada pukul 2.30 petang] 

■1430 

[Timbalan Yang di-Pertua (Tuan Nga Kor Ming) mempengerusikan Mesyuarat] 

 

2.32 ptg. 

Timbalan Yang di-Pertua [Tuan Nga Kor Ming]: Ahli-ahli Yang Berhormat, 
menyambung semula perbahasan ke atas Usul Menjunjung Kasih Titah Seri Paduka Baginda 
Yang di-Pertuan Agong.  

Petang ini masih ada lagi 36 Ahli Yang Berhormat yang ingin mengambil bahagian 
dalam debat. Oleh kerana itu, saya minta kerjasama daripada semua menepati tempoh masa 
yang diperuntukkan supaya memberi ruang dan peluang kepada rakan-rakan Yang 
Berhormat yang ingin mengambil bahagian dalam perbahasan. 

Sekarang saya menjemput Yang Berhormat Batu. 

 

2.33 ptg. 

Tuan P. Prabakaran [Batu]: Terima kasih Tuan Yang di-Pertua, kerana memberi 
ruang untuk saya menyertai perbahasan Menjunjung Kasih Titah Seri Paduka Baginda Yang 
di-Pertuan Agong.  

Terlebih dahulu saya ingin mengucapkan tahniah kepada semua Ahli-ahli Yang 
Berhormat di sini kerana berjaya dipilih mewakili kawasan masing-masing. Tahniah juga 
kepada Pakatan Harapan yang telah berjaya membentuk Kerajaan Malaysia baharu dan saya 
tidak lupa juga Ahli-ahli Yang Berhormat Pembangkang di sebelah sana. Saya menghormati 
semua yang ada di sini dan semoga kita dapat bersama-sama menjadikan Malaysia ini lebih 
hebat dan gagah di mata dunia.  

Sungguhpun pada usia saya yang baru berumur 22 tahun, saya tidak melihat ini 
menjadi halangan kepada saya untuk mewakili Parlimen Batu, membawa suara dan harapan 
rakyat ke Dewan yang mulia ini. Saya ingin tegaskan juga, saya bukan wakil rakyat India, 
saya bukan wakil rakyat Melayu, saya bukan wakil rakyat Cina. Saya adalah wakil rakyat 
Malaysia... [Dewan tepuk]  

Saya ingin mengambil kesempatan ini untuk merakamkan jutaan terima kasih 
kepada pengundi-pengundi di dalam kawasan Parlimen Batu kerana mandat dan 
kepercayaan yang telah diberikan oleh mereka membolehkan saya untuk duduk di dalam 
Dewan yang mulia ini. Walaupun muda, usah risau dan usah khuatir, saya akan duduk dan 
tidak akan lari.  

 

 



Tuan Abdul Latiff bin Abdul Rahman [Kuala Krai]: ...Dan akhirnya, Tuan Yang di-Pertua, marilah sama-sama kita berdoa dan berharap agar Allah SWT sentiasa merahmati dan memelihara bumi bertuah ini, dijauhi daripada bala bencana, dicekalkan rohani dan jasmani agar terus maju dan berjaya serta kekal dilimpahi kemakmuran sepanjang masa, insya-Allah. [Membaca doa dalam bahasa Arab] "Ya Allah, jadilah negara kami sebagai negara yang patuh kepada agama dan tempat yang selesa bagi orang-orang memerlukan dan orang-orang miskin." Tuan Yang di-Pertua, saya dengan rasa sukacitanya, mohon menyokong. Terima kasih. Assalamualaikum warahmatullahi wabaraktuh. Timbalan Yang di-Pertua [Tuan Nga Kor Ming]: Terima kasih Yang Berhormat Kuala Krai. Ahli-ahli Yang Berhormat, Mesyuarat Dewan hari ini ditangguhkan ke pukul 2.30 petang untuk menyambung semula perbahasan Titah Seri Paduka Baginda Yang di-Pertuan Agong. [Mesyuarat ditempohkan pada pukul 1.05 petang] [Mesyuarat disambung semula pada pukul 2.30 petang] #1430 [Timbalan Yang di-Pertua (Tuan Nga Kor Ming) mempengerusikan Mesyuarat]. 2.32 ptg. Timbalan Yang di-Pertua [Tuan Nga Kor Ming]: Ahli-ahli Yang Berhormat, menyambung semula perbahasan ke atas Usul Menjunjung Kasih Titah Seri Paduka Baginda Yang di-Pertuan Agong. Petang ini masih ada lagi 36 Ahli Yang Berhormat yang ingin mengambil bahagian dalam debat. Oleh kerana itu, saya minta kerjasama daripada semua menepati tempoh masa yang diperuntukkan supaya memberi ruang dan peluang kepada rakan-rakan Yang Berhormat yang ingin mengambil bahagian dalam perbahasan. Sekarang saya menjemput Yang Berhormat Batu. 2.33 ptg. Tuan P. Prabakaran [Batu]: Terima kasih Tuan Yang di-Pertua, kerana memberi ruang untuk saya menyertai perbahasan Menjunjung Kasih Titah Seri Paduka Baginda Yang di-Pertuan Agong. Terlebih dahulu saya ingin mengucapkan tahniah kepada semua Ahli-ahli Yang Berhormat di sini kerana berjaya dipilih mewakili kawasan masing-masing. Tahniah juga kepada Pakatan Harapan yang telah berjaya membentuk Kerajaan Malaysia baharu dan saya tidak lupa juga Ahli-ahli Yang Berhormat Pembangkang di sebelah sana. Saya menghormati semua yang ada di sini dan semoga kita dapat bersama-sama menjadikan Malaysia ini lebih hebat dan gagah di mata dunia. Sungguhpun pada usia saya yang baru berumur 22 tahun, saya tidak melihat ini menjadi halangan kepada saya untuk mewakili Parlimen Batu, membawa suara dan harapan rakyat ke Dewan yang mulia ini. Saya ingin tegaskan juga, saya bukan wakil rakyat India, saya bukan wakil rakyat Melayu, saya bukan wakil rakyat Cina. Saya adalah wakil rakyat Malaysia... [Dewan tepuk] Saya ingin mengambil kesempatan ini untuk merakamkan jutaan terima kasih kepada pengundi-pengundi di dalam kawasan Parlimen Batu kerana mandat dan kepercayaan yang telah diberikan oleh mereka membolehkan saya untuk duduk di dalam Dewan yang mulia ini. Walaupun muda, usah risau dan usah khuatir, saya akan duduk dan tidak akan lari.